Sahol Hamid Abu Bakar

Profesor Emeritus Tan Sri Dato' Sri Ir. Dr. Sahol Hamid bin Abu Bakar (ساهول حميد بن ابو بكر) merupakan bekas Naib Cancelor Universiti Teknologi MARA (UiTM) yang dilantik pada 1 Januari 2010 menggantikan Ibrahim Shah Abu Shah.

 Biografi 
Profesor Emeritus Tan Sri Dato' Sri Ir. Dr. Sahol Hamid bin Abu Bakar dilahirkan di Pulau Pinang pada 9 Januari 1952. Pada tahun 1977, beliau menamatkan Diploma Lanjutan dalam bidang Kejuruteraan Awam di Institut Teknologi MARA. Beliau kemudian melanjutkan pengajian di Colorado State University (CSU), Amerika Syarikat dibawah Skim Pensyarah Muda ITM dan telah dianugerahkan MSc. Kejuruteraan Awam dan MSc. Ekonomi dari CSU. Pada tahun 1991, beliau dilantik sebagai Profesor Pelawat di Purdue University, USA. Tahun berikutnya, beliau memperoleh D.Phil dalam Kejuruteraan Awam dari University of Sussex, UK.

Di Malaysia, beliau dianugerahkan sebagai Felo oleh Institut Kejuruteraan (1999) dan Akademi Sains (2003). Beliau mempunyai kepakaran dalam bidang kejuruteraan awam, pengurusan banjir, hidrologi, kejuruteraan persekitaran dan analisis ekonomi sumber air. Tan Sri Sahol Hamid merupakan jurutera professional yang berdaftar dengan Badan Kejuruteraan Malaysia. Beliau merupakan Profesor Tetamu dalam bidang Kejuruteraan Awam, WAREM, di University of Stuttgart, Jerman sejak 2000. Pada tahun 2011, University of Stuttgart menganugerahkan beliau Doktor Kehormat Kejuruteraan Awam bagi mengiktiraf sumbangan beliau yang luas kepada universiti. Beliau adalah orang Asia yang pertama yang diberi penghormatan tersebut.

Tan Sri Sahol Hamid Abu Bakar menjadi Naib Canselor Universiti Teknologi MARA yang ketiga pada 1 Januari 2010 sehingga 31 Jan 2016. Pada pertengan tahun 2010, beliau telah merancang satu projek komuniti yang diberi nama Mengubah Destini Anak Bangsa (MDAB), yang membolehkan anak-anak yatim dan anak-anak miskin lepasan sekolah Melayu dan Bumiputera untuk meneruskan pengajian di peringkat Pra-Diploma di UiTM. Objektif projek ini adalah untuk menyediakan masa depan yang lebih baik bagi keluarga yang kurang bernasib baik dengan memperluaskan akses kepada pembelajaran. MDAB dibiayai melalui dana endowmen. Penderma adalah termasuk dalam kalangan badan-badan korporat, alumni, pelajar dan staf UiTM. Derma melalui potongan gaji daripada staf UiTM semakin meningkat. Endownmen ini membayar yuran, makanan, penginapan dan elaun hidup pelajar MDAB. Sejak 2010, 18,000 pelajar telah diterima masuk ke UiTM dan 12,000 telah berjaya ke peringkat seterusnya.

 Pendidikan dan Kelayakan 
 D.Phil (Civil Engineering), University of Sussex, U.K. (1992)
 MSc. (Civil Engineering), Colorado State University, U.S.A. (1980)
 MSc. (Economics), Colorado State University, U.S.A. (1980)
 B Eng (Hons) Civil Engineering, ITM, Malaysia (1977)
 MCE, Sekolah Menengah Teknik Pulau Pinang (1969)
 LCE, Methodist Boys School, Pulau Pinang (1967)
 Pykett Methodist Boys School, Pulau Pinang (1964)
 Registered Professional Engineer, Board of Engineers, Malaysia
 Fellow of Institution of Engineers, Malaysia (1999)
 Fellow of the Academy of Science, Malaysia (2003)
 Professional Engineer, Board of Engineers, Malaysia

 Pengalaman Kerja 
 Naib Canselor, UNITAR International University (1 Mac 2021 - kini)
Ahli Lembaga Pengarah, Universiti Pendidikan Sultan Idris 
Naib Canselor, B. S. Abdur Rahman Crescent Institute of Science and Technology 
 Naib Canselor, Universiti Teknologi MARA (dari 1 Januari 2010 - 31 Jan 2016)
 CEO, Pejabat Pengurusan Projek (PMO), Kementerian Pendidikan Tinggi (2007-2009)
 Timbalan Naib Canselor Hal Ehwal Akademik dan Pengantarabangsaan (2004-2007)
 Direktor, UiTM Kampus Pulau Pinang (2003-2004)
 Dekan, Fakulti Kejuruteraan Awam (2002-2003)
 Penolong Naib Canselor Hal Ehwal Akademik (2000-2001)
 Penolong Naib Canselor Hal Ehwal Pengantarabangsaan (1996-1999)
 Penolong Rektor Hal Ehwal Akademik (1994-1995)
 Penolong Direktor Hal Ehwal Akademik (1992-1994)
 Timbalan Ketua Pembangunan dan Pembinaan Kampus UiTM
 Timbalan Ketua Proses Persediaan Pengajian (1984-1985)
 Ketua Jabatan Kejuruteraan Awam (1982-1983)
 Pensyarah (1980-1982)

 Anugerah dan Kepujian 

 Anugerah Negeri-Negeri di Malaysia 
 Tahun  Nama Anugerah  Pemberi Anugerah 2013  Darjah Kebesaran Panglima Setia Mahkota  Yang di-Pertuan Agung, Al-Sultan Almu'tasimu Billahi Muhibbuddin Tuanku Alhaj Abdul Halim Mu'adzam Shah Ibni Al-Marhum Sultan Badlishah 2012  Darjah Kebesaran Dato' Paduka Mahkota Selangor  Sultan Selangor, Sultan Sharafuddin Idris Shah Al-Haj 2012  Darjah Sri Sultan Ahmad Shah Pahang  Sultan Pahang, Sultan Haji Ahmad Shah Al-Musta'in Billah Ibni Al-Marhum Sultan Abu Bakar Ri'ayatuddin Al-Mu'Adzam Shah 2010  Dato' Paduka Mahkota Kelantan  Sultan Kelantan, Sultan Muhammad ke-V 2000  Darjah Setia Pangkuan Negeri  Yang Dipertua Negeri Pulau Pinang, Tun Tan Sri Datuk (Dr.) Haji Hamdan bin Sheikh Tahir 1997  Darjah Seri Melaka  Yang Dipertua Negeri Melaka, Tun Syed Ahmad Shahabudin Al-Haj 1997  Darjah Johan Negeri  Yang Dipertua Negeri Pulau Pinang, Tun Tan Sri Datuk (Dr.) Haji Hamdan bin Sheikh Tahir 1996  Bintang Cemerlang Negeri  Yang Dipertua Negeri Pulau Pinang, Tun Tan Sri Datuk (Dr.) Haji Hamdan bin Sheikh Tahir

 Anugerah Antarabangsa dan Kebangsaan 
 Tahun  Nama Anugerah  Pemberi Anugerah 2011  Doktor Kehormat Kejuruteraan "Dr.-Ing. E.h."  Universiti of Stuttgart, Jerman 2010  Anugerah Kerajaan Malaysia ke atas Pembangunan Negara  Kerajaan Malaysia 2010  Anugerah Kepimpinan Pendidikan Cemerlang  Kerajaan Malaysia 1997  Anugerah Sains Negara 
* Kerana mempromosikan Pendidikan Sains bagi Malaysia  Kerajaan Malaysia 1994  Anugerah Perkhidmatan Cemerlang  Institut Teknologi MARA 1993  Anugerah Kualiti  Institut Teknologi MARA 1992  Sijil Merit, Anugerah Pesuruhjaya Tinggi Malaysia untuk Kecemerlangan Akademik  Pesuruhjaya Tinggi Malaysia, UK

 Pencapaian 
 Penyelia PhD - Tesis bertajuk "Satellite-based Quantitative Rainfall Estimation for Flood Forecasting".
 Anugerah Resis PhD Cemerlang oleh Bahagian Sumber Air, Institut Jurutera Malaysia.
 Anugerah Emas, IID (Inventions, Innovations and Designs) 2008. Produk / perisian bertajuk "Geostationary Meteorological Satellite-based Rainfall Estimation (GMS-Rain)".
 Anugerah Emas, ITEX (International Techonology Exhibition) 2008. Produk / perisian bertajuk "Geostationary Meteorological Satellite-based Rainfall Estimation (GMS-Rain)".
 INPEX Excellent Award, Pittsburgh USA, 2009. Produk / perisian bertajuk "Geostationary Meteorological Satellite-based Rainfall Estimation (GMS-Rain)".
 Anugerah Gangsa, IENA Nuremberg, Germany, 2008. Produk / perisian bertajuk "Geostationary Meteorological Satellite-based Rainfall Estimation (GMS-Rain)".
 Development of A Low Cost Plug Flow Anaerobic Digester for Farm Waste Treatment and Biogas Production (GOLD), Inventions, Innovations and Design, IID 08, Malaysia.
 Stream Corridor Restoration Study on Sg.  Permatang Rawa, Penang (BRONZE), Inventions, Innovations and Design, IID 08, Malaysia
 Development of A Low Cost Plug Flow Anaerobic Digester for Farm Waste Treatment and Biogas Production  ITEX 08 Gold  Award – 1, IENA Award – 1, Invention, Innovation and Industrial Design, ITEX Malaysia 08
 Development of A Low Cost Plug Flow Anaerobic Digester for Farm Waste Treatment and Biogas Production, SILVER AWARD, BRUSSELS EUREKA Innova 08, Belgium
 INPEX Excellent Award, Pittsburgh USA, 2008. Produk: GMS-Rain
 Bronze Award : IENA Nuremberg, Germany, 2008. Produk: GMS-Rain

 Sumbangan 
 Bertanggungjawab memulakan pautan Malaysian German Education melalui Ministry of Science, Arts and Culture of Baden Wurttemberg sejak 1994. Beratus-ratus orang pelajar Malaysia telah lulus dari Universiti-Universiti di Jerman.
 Memperkenalkan bahasa Jerman sebagai bahasa ketiga di Universiti Teknologi MARA.
 Memulakan pembelian peralatan pembelajaran berasaskan Jerman untuk makmal Kejuruteraan dan Sais di Universiti-Universiti Malaysia.
 Bertanggungjawab membawa pelajar pertukaran Jerman ke Malaysia.
 Memulakan beberapa pertukaran teknologi Malaysia-Jerman.
 Bertanggungjawab untuk menubuhkan sebuah pusat penyelidikan di Malaysia dengan menggunakan model yang sama seperti WAREM, University of Stuttgart.
 Memulakan program yang sama dengan program German Elite Univerity menggunakan Model Jerman di Malaysia.
 Bertanggungjawab menghubungkan beberapa Universiti-Universiti Malaysia dengan Universiti-Universiti di Jerman.
 Profesor Tetamu, WAREM, University of Stuttgart (sejak 2000)

 Rujukan 
 http://saholhamid.uitm.edu.my/
 University Administrators & Scientific Research: An Interview with a Distinguished Vice-Chancellor

Kategori:Orang hidup
Kategori:Kelahiran 1952
Kategori:Orang dari Pulau Pinang
Kategori:Ahli akademik Universiti Teknologi MARA
Kategori:Naib canselor universiti di Malaysia
Kategori:Naib Canselor Universiti Teknologi MARA